ΚΑΝΟΝΙΣΜΟΣ (ΕΟΚ) αριθ. 1570/71 ΤΗΣ ΕΠΙΤΡΟΠΗΣ της 22ας Ιουλίου 1971 περί μη καθορισμού συμπληρωματικών ποσών για τις εισαγωγές ζώντων χοίρων και εσφαγμένων, καθώς και ορισμένων τεμαχίων χοίρων προελεύσεως Βουλγαρίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 121/67/ΕΟΚ του Συμβουλίου, της 13ης Ιουνίου 1967, περί κοινής οργανώσεως αγοράς στον τομέα του χοιρείου κρέατος(1), όπως τροποποιήθηκε τελευταία από τον κανονισμό (ΕΟΚ) αριθ. 1261/71(2), και ιδίως το άρθρο 13 παράγραφος 5,

Εκτιμώντας:

ότι όταν για ένα προϊόν η τιμή προσφοράς "ελεύθερο στα σύνορα" είναι κατώτερη από την τιμή ανασχέσεως, η εισφορά που εφαρμόζεται στο προϊόν αυτό πρέπει να αυξηθεί κατά ένα συμπληρωματικό ποσό ίσο με τη διαφορά μεταξύ της τιμής ανασχέσεως και της τιμής προσφοράς-

ότι αυτό το συμπληρωματικό ποσό δεν είναι, εν τούτοις, εφαρμόσιμο έναντι των τρίτων χωρών, οι οποίες είναι διατεθειμένες, και είναι σε θέση να εξασφαλίσουν, ότι κατά την εισαγωγή στην Κοινότητα προϊόντων καταγωγής και προελεύσεως της χώρας τους, η εφαρμοζομένη τιμή δεν θα είναι κατώτερη από την τιμή ανασχέσεως, και ότι, οποιαδήποτε εκτροπή του εμπορίου θα αποφευχθεί-

ότι ο κανονισμός αριθ. 202/67/ΕΟΚ της Επιτροπής, της 28ης Ιουνίου 1967, περί του καθορισμού του συμπληρωματικού ποσού για τις εισαγωγές προϊόντων του τομέως του χοιρείου κρέατος προελεύσεως τρίτων χωρών(3), όπως τροποποιήθηκε από τον κανονισμό αριθ. 614/67/ΕΟΚ(4), καθώρισε ορισμένους όρους και τη διαδικασία για την εφαρμογή του άρθρου 13 παράγραφος 2 του κανονισμού αριθ. 121/67/ΕΟΚ-

ότι με επιστολή της 22ας Ιουλίου 1971, οι αρμόδιες αρχές της Λαϊκής Δημοκρατίας της Βουλγαρίας, δήλωσαν ότι είναι διατεθειμένες να δώσουν αυτές τις εγγυήσεις για τις εξαγωγές προς την Κοινότητα ζώντων χοίρων, χοίρων εσφαγμένων και ορισμένων τεμαχίων χοίρων- ότι θα μεριμνήσουν ώστε οι εξαγωγές αυτές να πραγματοποιούνται μόνο μέσω της εμπορικής κρατικής επιχειρήσεως "Rodopaimpex"- ότι θα μεριμνήσουν επίσης ώστε οι παραδόσεις των προαναφερθέντων προϊόντων να μη πραγματοποιηθούν σε τιμές "ελεύθερο στα σύνορα", της Κοινότητας, κατώτερες από την τιμή ανασχέσεως που ισχύει την ημέρα του εκτελωνισμού-

ότι για το σκοπό αυτό θα λάβουν οποιοδήποτε χρήσιμο μέτρο, για να αποφευχθεί η προσφυγή της εμπορικής κρατικής επιχειρήσεως "Rodopaimpex" κυρίως σε μέτρα ικανά να καταλήξουν έμμεσα σε τιμές κατώτερες από τις τιμές ανασχέσεως, όπως η ανάληψη των εξόδων εμπορίας ή μεταφοράς, η παραχώρηση εκπτώσεων, η σύναψη συμφωνιών δεσμευμένων παροχών ή οποιαδήποτε μέτρα έχουν ανάλογα αποτελέσματα-

ότι οι αρμόδιες αρχές της Λαϊκής Δημοκρατίας της Βουλγαρίας, δήλωσαν, επί πλέον, ότι είναι διατεθειμένες να κοινοποιούν τακτικά στην Επιτροπή, μέσω της εμπορικής κρατικής επιχειρήσεως "Rodopaimpex", τις λεπτομέρειες, που αφορούν στις εξαγωγές ζώντων χοίρων, χοίρων εσφαγμένων και τεμαχίων χοίρων στην Κοινότητα και να δώσουν τη δυνατότητα στην Επιτροπή να ασκεί διαρκή έλεγχο, επί της αποτελεσματικότητος των ληφθέντων μέτρων-

ότι τα προβλήματα που συνδέονται με την τήρηση αυτής της δηλώσεως περί εξασφαλίσεως έχουν συζητηθεί λεπτομερώς με τους αντιπροσώπους των αρμοδίων αρχών, της Λαϊκής Δημοκρατίας της Βουλγαρίας- ότι κατόπιν αυτών των συζητήσεων, δύναται να εκτιμηθεί ότι, αυτή η τρίτη χώρα είναι σε θέση να σεβασθεί τη δήλωσή της περί εξασφαλίσεως- ότι, επομένως, δεν υπάρχει λόγος εισπράξεως ενός συμπληρωματικού ποσού ως προς τις εισαγωγές των προαναφερθέντων προϊόντων καταγωγής και προελεύσεως της Λαϊκής Δημοκρατίας της Βουλγαρίας, ότι η Επιτροπή Διαχειρίσεως Χοιρείου Κρέατος δεν διετύπωσε γνώμη εντός της ταχθείσης από τον πρόεδρό της προθεσμίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι εισφορές, που καθορίζονται σύμφωνα με το άρθρο 8 του κανονισμού αριθ. 121/67/ΕΟΚ δεν αυξάνονται κατά ένα συμπληρωματικό ποσό για τις εισαγωγές των κατωτέρω προϊόντων, καταγωγής και προελεύσεως της Λαϊκής Δημοκρατίας της Βουλγαρίας.

"" ID="1" ASSV="4">01.03> ID="2">Χοιροειδή ζώντα:"> ID="2">Α. Κατοικίδια:"> ID="2">II. Έτερα"> ID="2">β) Μη κατονομαζόμενα"> ID="1" ASSV="8">02.01> ID="2">Κρέατα και παραπροϊόντα σφαγίων, βρώσιμα, των ζώων των αναφερομένων εις τας κλάσεις 01.01 μέχρι και 01.04 νωπά, διατετηρημένα δι'απλής ψύξεως ή κατεψυγμένα:"> ID="2">Α. Κρέατα:"> ID="2">III. Χοιροειδών:"> ID="2">α) Κατοικιδίων:" ID="2">1. Εις ολόκληρα σφάγια ή ημιμόρια σφαγίου έστω και άνευ της κεφαλής, των ποδών ή του περινεφρικού λίπους"> ID="2">2. Ζαμπόν και τεμάχια ζαμπόν, μη αποστεωμένα"> ID="2">3. Ωμοπλάται (ζαμπόν εμπρόσθια) και τεμάχια ωμοπλατών, μη αποστεωμένα"> ID="2">4. Θωρακο-οσφυϊκή χώρα (logres) και τεμάχια ταύτης μη αποστεωμένα.""

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 22 Ιουλίου 1979.

Για την Επιτροπή

Ο Πρόεδρος

Franco M. MALFATTI

(1) ΕΕ αριθ. 117 της 19.6.1967, σ. 2283/67.

(2) ΕΕ αριθ. Ν 132 της 18.6.1971, σ. 1.

(3) ΕΕ αριθ. 134 της 30.6.1967, σ. 2837/67.

(4) ΕΕ αριθ. 231 της 27.9.1967, σ. 6.